Den Nord-Cimbriske Tilskuer, 1825-02-18
Amsterdam, den 8de Februar. Den frygtelige Orcan, som rasede her baade Onsdag, Tors. dag og Fredag, hævede vore Vande til en hidtil ukjendt Høide. Den laveste Deel af Staden, paa Øerne og langs med Havnen, stod under Vand og med den stedse voxende Flod voxte Frygten for en total Oversvømmelse, da pludselig et betydeligt Fald afvendte Faren og reddede Staden. Et Brud paa et af Hoveddigerne kunde allene have bevirket et saa pludselig Fald og det stadfæstede sig ogsaa næste Morgen, da det skrækkeligste Syn frembød sig for vore Øine. Af det lige over for beliggende Nordholland ragede ikke Andet end høit beliggende Kirker, Træer og Møller frem over Vandspeilet, saavidt Øiet kunde naae. Jgiennem Kikkerterne saae man tydelig hvorledes Folk, og Fækæmpede med Vandet, i det de Første havde taget Tilflugt paa deres Huusmønninger. Løverdag Aften kunde man allerede beregne, at der var oversvømmet over 10,000 Morgen Land. Fra Helder og Alkmar lød Efterretningerne ogsaa høist betænkelige: vedblev Stormen endnu i nogle faa Timer, mægtede de derværende tvende Hoved diger ikke længere at modstaae, og med dem vilde hele Nordholland redningsløs have gaaet til Grunde. Forsynet afvente imidlertid den Ulykke, der vilde have givet 2 til 300,000 Mennesker til Priis. for Havets Bølger. Allerede Søndag Morgen, aandede man friere og kunde i de talrigt besøgte Templer takke Forsynet, at dets Faderhaand afvendte det Frygteligste. Den roesværdige, at Fare trodsende, Jver, hvormed man herfra øieblikkelig i Fartøier ilede til Hjælp med Levnetsmidler og frisk Vand, har man at takke for at hidtil kun faa Mennesker ere savnede. De fleste have reddet sig op paa deres Tage, hvorfra de i Smaabaade bleve bragte til de høiere Steder og siden i større Skibe førte hertil. Mange Familier have havt Tid til selv at redde sig i deres egne Baade, hvoraf enhver Landmand i disse Egne som oftest eier een eller flere. Paafaldende og characteristisk hos dette originale Folk, der mere end noget andet elsker sin Eiendom, er det Træk, at mange paa Redning udseilede Baade kom tomhændede tilbage, da man ikke kunde formaae de antrufne Familier, som vare flygtede op paa deres Lofter, til at forlade deres lige til øverste Stokværk af Vand opfyldte Huse, uagtet deres Stilling her dog var høist betænkelig. De underlige Boeker viste sig ved denne Leilighed ogsaa sig selv lig Hele Befolkningen var nemlig flygtet op paa Kirkeloftet, i Kirketaarner og Skolebygningen, hvor det sammenpakket i en ængstelig Stilling tilbragte flere Dage, medens Enhver havde sit speidende Blik heftet paa det Punkt, hvor han kunde formode sine af Vandet bedækkede Eiendomme. Kun en eneste ung Bocker lykkedes det at overtale sin Familie til at tage med til Amsterdam; men paa hans gamle Onkel, som han fandt rolig læsende i sit med Vand halv opfyldte Værelse, strandede al hans Overtalelsesgave. Denne Gamle erklærede: at han hellere vilde drukne, end forlade sit Ynglings-Opholdsted. Høist rørende er et lille Pattebarns forunderlige Redning. Det kom nemlig svømmende til Land i sin Trævngge og blev reddet, skjøndt det allerede var nær ved at omkomme af Kulde. Enden, den 8de Febr.: Det var den 3die Dennes, om Aftenen Kl. 9, at der her pludselig og for Enhver uventet indtraadte, under en frygtelig Storm, en saadan Flod, at baade dens Høide og Hurtighed var uden Exempel i Ostfries. lands Historie, thi allerede et Qvarteer efter stod Vandet over alle Dele af Staden og strømmede med en saa mageløs Hurtighed baade igjennem Dørre og Vinduer, at Beboerne ikke kunde tænke paa Andet, end Livet En frygtelig Nat blev med Ænstelighed gjennemvaaget, og da Morgenen den 4de dennes endelig brød frem og man turde haabe at Alt var overstaaet, bragte en voldsom Storm paa nye Floden tilbage, som denne Gang endnu overgik Høiden i foregaaende Nat, og næsten vedvarede hele Dagen igjennem, indtil den endelig igjen fank henimod Aften. Alle Elementerne synes at være i Oprør, Torden, Lynild, Hagel, Snee og Regn ledsagede denne ødelæggende Naturbegivenhed. Emmurene, som ikke længere formaaede at modstaae Bølgernes Magt, gjennembrødes snart paa flere Steder, og Vandmassen strømmede med en saa mageløs Hæftighed ind paa den nærliggende Kirkegaard at Liigkisterne skyllede op af Gravene, Mellem dæmningen gjennembrødes, Torvmagasinet øde lagdes og Cassernerne udsattes for stor Fare, Kun ved en Nødbroe er Communicationen imellem Casernepladsen og Staden vedligeholdt. Den Skade, som denne ødelæggende Vandflod har anrettet her i Byen er ubeskrivelig stor. Bygninger ere omstyrtede, hele Gader oprødede, store Vare oplag bortskyllede, Træer oprykkede med Roden, og flere Mennesker desværre omkomne. Paa mange Steder heri Byen kan man ikke engang mere see, hvor der har staaet Bygninger eller ei.